แนวโน้ม SET ลงต่อตามตปท. กังวลเศรษฐกิจถดถอย-บาทอ่อนใกล้ 38 บ.
แนวโน้ม SET เช้าลงต่อตามต่างประเทศ กังวลเศรษฐกิจถดถอย และบาทอ่อนใกล้ 38 บาท ให้แนวรับแรก 1,620 จุด หากหลุดแนวรับแรกให้แนวรับถัดไปที่ 1,610 จุด ส่วนแนวต้านให้ที่ 1,640 จุด
แนวโน้ม SET เช้าลงต่อตามต่างประเทศ กังวลเศรษฐกิจถดถอย และบาทอ่อนใกล้ 38 บาท ให้แนวรับแรก 1,620 จุด หากหลุดแนวรับแรกให้แนวรับถัดไปที่ 1,610 จุด ส่วนแนวต้านให้ที่ 1,640 จุด
26 ก.ย. 2565

นายอภิชาติ ผู้บรรเจิดกุล ผู้อำนวยการอาวุโสสายงานวิเคราะห์เชิงกลยุทธ์ บล.ทิสโก้ กล่าวว่า แนวโน้มตลาดหุ้นไทยเช้านี้คาดว่าจะกระโดดลงเป็นไปในทิศทางเดียวกับตลาดหุ้นทั่วโลก และตลาดหุ้นภูมิภาคที่ปรับตัวลงมากกว่า 2% มาจาก Sell off ที่นักลงทุนกังวลเศรษฐกิจถดถอยจากที่มีการเร่งขึ้นดอกเบี้ยสหรัฐ เพื่อสกัดเงินเฟ้อ และความปั่นป่วนของค่าเงินทั่วโลก รวมถึงเงินบาทด้วย ซึ่งเช้านี้เงินบาทอ่อนค่า 37.7 บาท/ดอลลาร์ ใกล้แตะ 38.00 บาท/ดอลลาร์ ซึ่งเป็นแนวโน้มที่ไม่ค่อยดี
อย่างไรก็ดีคาดว่า ตลาดหุ้นไทยน่าจะเคลื่อนไหวดีกว่าตลาดหุ้นภูมิภาค หลังจากมีการยุบศูนย์บริหารสถานการณ์โควิด-19 (ศบค.) และยกเลิกพ.ร.ก.ฉุกเฉิน เป็นการเปิดประเทศมากขึ้นก็เรียกความเชื่อมั่นได้มาก ให้แนวรับแรก 1,620 จุด หากหลุดแนวรับแรกให้แนวรับถัดไปที่ 1,610 จุด ส่วนแนวต้านให้ที่ 1,640 จุด